CELEX: 32008R1253
Language: sl
Date: 2008-12-15 00:00:00
Title: Uredba Komisije (ES) št. 1253/2008 z dne 15. decembra 2008 o izdaji dovoljenja za bakrov kelat hidroksiliranega analoga metionina kot krmni dodatek (Besedilo velja za EGP)

16.12.2008   
            
            
               SL
            
            
               Uradni list Evropske unije
            
            
               L 337/78
            
         
      UREDBA KOMISIJE (ES) št. 1253/2008
   z dne 15. decembra 2008
   o izdaji dovoljenja za bakrov kelat hidroksiliranega analoga metionina kot krmni dodatek
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge. Navedenemu zahtevku so bili priloženi zahtevani podatki in dokumenti v skladu s členom 7(3) navedene uredbe.
            
         
               (3)
            
            
               Zahtevek zadeva dovoljenje za pripravek bakrovega kelata hidroksiliranega analoga metionina kot krmni dodatek za piščance za pitanje in njegovo uvrstitev v kategorijo dodatkov „nutritivni dodatki“.
            
         
               (4)
            
            
               Po mnenju Evropske agencije za varnost hrane (Agencija) z dne 16. aprila 2008 bakrov kelat hidroksiliranega analoga metionina nima škodljivega vpliva na zdravje živali in ljudi ali na okolje za piščance za pitanje (2). Poleg tega je Agencija ugotovila, da pripravek, ki se uporablja kot krmni dodatek za piščance za pitanje ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 onemogočalo izdajo dovoljenja. V skladu s tem mnenjem se lahko uporaba navedenega pripravka šteje kot vir razpoložljivega bakra in izpolnjuje merila za nutritivni dodatek za piščance za pitanje. Agencija v mnenju priporoča tudi ustrezne ukrepe za varnost uporabnikov. Meni, da ni potrebe po posebnih zahtevah v zvezi s poprodajnim nadzorom. Preverila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „nutritivni dodatki“ in funkcionalno skupino „sestavine elementov v sledovih“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29.
   
      (2)  Mnenje Znanstvenega sveta za dodatke in izdelke ali snovi, ki se uporabljajo v živalski krmi (FEEDAP) na zahtevo Evropske komisije o varnosti in učinkovitosti Mintrex®Cu (bakrov kelat hidroksiliranega analoga metionina) kot krmnega dodatka za vse vrste. The EFSA Journal (2008) 693, str. 1–19.
   
      PRILOGA
      
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                  
                  
                     Sestava, kemijska formula, opis, analitska metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     Vsebnost elementa (Cu) v mg/kg popolne krmne mešanice z vsebnostjo vlage 12 %
                  
               
                     Kategorija nutritivnih dodatkov. Funkcionalna skupina: sestavine elementov v sledovih
                  
               
                     „3b410
                  
                  
                     —
                  
                  
                     bakrov kelat hidroksiliranega analoga metionina
                  
                  
                     
                                  
                              
                              
                                 Lastnosti dodatka:
                                 
                                              
                                          
                                          
                                             bakrov kelat hidroksiliranega analoga metionina z najmanjšo vsebnostjo 17 % bakra in 78 % (2-hidroksi-4-metiltio) butanojske kisline
                                          
                                       
                                              
                                          
                                          
                                             mineralna olja: ≤ 1 %
                                          
                                       
                                              
                                          
                                          
                                             CAS: 292140-30-8
                                          
                                       
                           
                                  
                              
                              
                                 Analitska metoda (1):
                                 atomska absorpcijska spektrometrija (AAS)
                              
                           
                  
                     piščanci za pitanje
                  
                  
                     —
                  
                  
                     —
                  
                  
                     25 (skupaj)
                  
                  
                     Dodatek se vključi v krmno mešanico v obliki premiksa.
                     Za varnost uporabnika: med ravnanjem je treba nositi zaščito za dihala ter zaščitna očala in rokavice.
                  
                  
                     5. januar 2019
                  
               
      
         (1)  Podrobnosti o analitskih metodah so na voljo na spletni strani referenčnega laboratorija Skupnosti: http://www.irmm.jrc.be/crl_feed_additives“